พระราชกฤษฎีกาพระราชกฤษฎีการะบุสัตว์น้ำและลักษณะของสัตว์น้ำที่มีอันตรายบางชนิดที่ห้ามมิให้มีไว้ในครอบครองนำเข้ามาในราชอาณาจักรหรือนำไปปล่อยในที่จับสัตว์น้ำพ.ศ. ๒๕๓๐ ภูมิพลอดุลยเดช ป.ร.ให้ไว้ ณ วันที่ ๘มีนาคม พ.ศ. ๒๕๓๐เป็นปีที่ ๔๒ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯให้ประกาศว่าโดยที่เป็นการสมควรปรับปรุงพระราชกฤษฎีกาว่าด้วยการระบุสัตว์น้ำบางชนิดที่ห้ามมิให้มีไว้ในครอบครองนำเข้ามาในราชอาณาจักร หรือนำไปปล่อยในที่จับสัตว์น้ำอาศัยอำนาจตามความในมาตรา ๑๕๙ ของรัฐธรรมนูญแห่งราชอาณาจักรไทยและมาตรา ๕๓ แห่งพระราชบัญญัติการประมง พ.ศ. ๒๔๙๐ ซึ่งแก้ไขเพิ่มเติมโดยพระราชบัญญัติการประมง(ฉบับที่ ๓) พ.ศ. ๒๕๒๘ กับมาตรา ๕๔ และมาตรา ๕๕ แห่งพระราชบัญญัติการประมง พ.ศ.๒๔๙๐ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีการะบุสัตว์น้ำและลักษณะของสัตว์น้ำที่มีอันตรายบางชนิดที่ห้ามมิให้มีไว้ในครอบครองนำเข้ามาในราชอาณาจักร หรือนำไปปล่อยในที่จับสัตว์น้ำ พ.ศ. ๒๕๓๐มาตรา ๒[๑] พระราชกฤษฎีกานี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปมาตรา ๓ ให้ยกเลิกพระราชกฤษฎีการะบุสัตว์น้ำบางชนิดที่ห้ามมิให้มีไว้ในครอบครองนำเข้ามาในราชอาณาจักร หรือนำไปปล่อยในที่จับสัตว์น้ำ พ.ศ. ๒๕๑๓มาตรา ๔ ให้ปลาน้ำจืดที่มีชีวิตในสกุลเซอราซาลมัส(Serrasalmus) สกุลรูสเวลทิเอลลา (Rooseveltiella) และสกุลไพโกเซนทรัส (Pygocentrus)และไข่ของปลาดังกล่าว เป็นสัตว์น้ำที่ห้ามมิให้มีไว้ในครอบครองนำเข้ามาในราชอาณาจักร หรือนำไปปล่อยในที่จับสัตว์น้ำมาตรา ๕ สัตว์น้ำตามมาตรา๔ เป็นสัตว์น้ำที่อาจก่อให้เกิดอันตรายต่อร่างกายหรือทรัพย์สินของบุคคลหรือสาธารณชนมีลักษณะเป็นปลาขนาดเล็ก มีฟันที่แหลมคมและนิสัยดุร้ายมากอาศัยอยู่เป็นฝูงชอบรุมกัดกินเนื้อมนุษย์และสัตว์มีชีวิตทุกขนาดเป็นอาหารมาตรา ๖ บุคคลใดมีไว้ในครอบครองซึ่งสัตว์น้ำที่ห้ามมิให้มีไว้ในครอบครองตามมาตรา๔ อยู่แล้วก่อนหรือในวันที่พระราชกฤษฎีกานี้ใช้บังคับ ให้นำสัตว์น้ำนั้นส่งมอบแก่พนักงานเจ้าหน้าที่ภายในเจ็ดวันนับแต่วันที่พระราชกฤษฎีกานี้ใช้บังคับการส่งมอบสัตว์น้ำให้เป็นไปตามหลักเกณฑ์ วิธีการและเงื่อนไขตามระเบียบที่กรมประมงกำหนดมาตรา ๗ ให้รัฐมนตรีว่าการกระทรวงเกษตรและสหกรณ์รักษาการตามพระราชกฤษฎีกานี้ผู้รับสนองพระบรมราชโองการพลเอก ป. ติณสูลานนท์นายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือ โดยที่มาตรา ๕๓แห่งพระราชบัญญัติการประมง พ.ศ. ๒๔๙๐ ซึ่งแก้ไขเพิ่มเติมโดยพระราชบัญญัติการประมง (ฉบับที่๓) พ.ศ. ๒๕๒๘ ได้ให้อำนาจในการตราพระราชกฤษฎีกากำหนดห้ามบุคคลมีไว้ในครอบครองซึ่งสัตว์น้ำชนิดที่อาจก่อให้เกิดอันตรายต่อร่างกายหรือทรัพย์สินของบุคคลหรือสาธารณชนและให้กำหนดลักษณะของสัตว์น้ำนั้นด้วยว่าจะมีอันตรายอย่างใด ตลอดจนกำหนดเวลาสำหรับผู้ซึ่งมีสัตว์น้ำนั้นในครอบครองอยู่แล้วส่งมอบสัตว์น้ำนั้นให้แก่พนักงานเจ้าหน้าที่ประกอบกับในปัจจุบัน นักอนุกรมวิธานได้แบ่งแยกปลาน้ำจืดในสกุลเซอราซาลมัส (Serrasalmus)ออกเป็นปลาสกุลอื่นอีก คือ สกุลรูสเวลทิเอลลา (Rooseveltiella) และสกุลไพโกเซนทรัส(Pygocentrus) ซึ่งปลาน้ำจืดทั้งสองสกุลที่กำหนดขึ้นใหม่นี้เป็นสัตว์น้ำชนิดที่อาจก่อให้เกิดอันตรายต่อร่างกายหรือทรัพย์สินของบุคคลหรือสาธารณชนเช่นเดียวกันดังนั้น สมควรยกเลิกพระราชกฤษฎีการะบุสัตว์น้ำบางชนิดที่ห้ามมิให้มีไว้ในครอบครองนำเข้ามาในราชอาณาจักรหรือนำไปปล่อยในที่จับสัตว์น้ำ พ.ศ. ๒๕๑๓และกำหนดใหม่โดยระบุสัตว์น้ำและลักษณะของสัตว์น้ำที่มีอันตรายบางชนิดที่ห้ามมิให้มีไว้ในครอบครองนำเข้ามาในราชอาณาจักรหรือนำไปปล่อยในที่จับสัตว์น้ำให้รวมถึงปลาน้ำจืดที่มีชีวิตในสกุลรูสเวลทิเอลลา (Rooseveltiella) และสกุลไพโกเซนทรัส(Pygocentrus) กับกำหนดเวลาให้ผู้ซึ่งมีสัตว์น้ำดังกล่าวในครอบครองอยู่แล้วส่งมอบสัตว์น้ำนั้นให้แก่พนักงานเจ้าหน้าที่จึงจำเป็นต้องตราพระราชกฤษฎีกานี้จุฑามาศ/ปรับปรุง๒๗ กรกฎาคม ๒๕๕๘[๑] ราชกิจจานุเบกษาเล่ม ๑๐๔/ตอนที่ ๔๙/ฉบับพิเศษ หน้า ๑/๑๘ มีนาคม ๒๕๓๐